**Proposta de Taller: “Tècniques per a la mesura de la productivitat regional”
2.30 hores**

**Sobre el taller**

Es proposa presentar els mètodes per a mesurar el compliment regional en termes d'eficiència i productivitat. Entre altres coses, els participants aprendran a utilitzar l'Anàlisi Envolvent de Dades (DEA) i l'Anàlisi de Frontera Estocàstica (SFA) per a realitzar estimacions d'eficiència, de canvi tècnic i de canvi en el nivell d'eficiència. S'obtindrà experiència pràctica en la implementació d'aquests mètodes utilitzant diferents paquets a l'entorn del llenguatge de programació R.

Programa

**1. Revisió de la literatura sobre eficiència i productivitat regional.**Ací es presentarà un resum dels treballs existents que realitzen estimacions d'eficiència i productivitat regional. Prestarem especial atenció a la metodologia utilitzada, a les variables definides i als resultats obtinguts.

**2. DEA i anàlisi de l'eficiència.**Aquest mòdul introdueix el concepte de productivitat total dels factors (TFP) i les mesures d'eficiència associades en funció de l'orientació seleccionada.

**3. Números índexs de Malmquist.**Aquest mòdul mostra com es poden calcular els índexs de *Malmquist*. Els participants aprendran a estimar i interpretar els números índexs de *Malmquist*i la seua descomposició en indicadors de canvi tecnològic i també de canvi en el nivell d'eficiència tècnica.

**4. Anàlisi de la frontera estocàstica (SFA).**Aquest mòdul mostra com es poden calcular les mesures d'eficiència i de canvi de productivitat utilitzant fronteres paramètriques. Es presentaran models vàlids per a una estructura de dades de tall temporal i també per a dades de panell.